สวัสดีค่ะดิฉันมีอาการจุกแน่นเจ็บใต้ราวนมฝั่งซ้ายเหมือนมีก้อนรมดันอยู่เป็นหลายครั้งแล้วไม่รู้ว่าเพราะกินอาหารอิ่มจัดแล้วนอนรึป่าวขอบคุณค่ะ
สวัสดีค่ะ อาการเจ็บจุกใต้ราวนมฝั่งซ้ายดังกล่าวมา สัมพันธ์กับมื้ออาหารนั้น อาจจะเกิดมาจาก การมีกรดไหลย้อน อาจมีลักษณะแสบร้อน จุกที่คอ คลื่นไส้ หรือการมีภาวะกระเพาะอาหารอักเสบ อาจเจ็บตรงราวนมฝั่งซ้ายได้ การมีกล้ามเนื้อหรือกระดูกอ่อนที่อกอักเสบ การมีปลายเส้นประสาทอักเสบมักปวดเป็นลักษณะแบบจี๊ดๆได้ควรกินอาหารมื้อไม่ใหญ่จนเกินไป ไม่กินแล้วนอนแล้วทันที หลีกเลี่ยงอาหารที่กระตุ้นให้มีอาการ งดการดื่มแอลกอฮอล์ถ้าปรับพฤติกรรมแล้วไม่ดีขึ้นนั้น ควรไปพบแพทย์เพื่อรับยาลดกรดภายใต้การดูแลของแพทย์ต่อเนื่องหากมีภาวะกรดไหลย้อนจริง หรือถ้าเป็นเรื่องกล้ามเนื้ออักเสบ ควรปรับพติกรรมด้วยการหลีกเลี่ยงการยกของหนักและใช้ยาแก้ปวดภายใต้การดูแลของแพทย์ได้